Լալա Մնացականյանը նույնպես չի բացառում, ավելին՝ կցանկանա, որ նրան կրկին նշանակեն նախարարի պաշտոնում․ «Ինչո՞ւ ոչ, մարդը գիտակ է։ Ես այսպիսի կարծիք ունեմ՝ թողեք, թող մարդն ազատ աշխատի, այ, երբ կսկսի թերանալ, այն ժամանակ պատժեք։ Բայց դու չես թողնում, որ այդ մարդն անի ինչ-ինչ գործողություններ, մշակույթի ոլորտը տալիս ես այդ մարդուն ու ձեռքերը կապում ես, ասում ես՝ կանես այն, ինչ ես քեզ կասեմ, հետո կպատժվես։ Այդպես չի լինում։ Սա է մեր երկրի համակարգի աբսուրդը, անձից է կախված մեր երկրի բարօրությունը»։ Ամիրյանի՝ ձեռքերը կապվելու մեսիջը նկատե՞լ է նրա խոսքում։ Դերասանուհին նկատեց, որ իրավասու չէ այդ ինֆորմացիան նրա անունից տալ։ Իսկ համաժողովրդական շարժման մասին արդյոք խոսե՞լ են։ Այս մասին նույնպես Լալա Մնացականյանը չցանկացավ խոսել։